stanford-oval/wikipedia huggingface dataset:
ארץ קשוחה

| --- | --- |

כרזת הסרט
 מבוסס על:  לא ארץ לזקנים 
 בימוי:  אית'ן כהן, ג'ואל כהן 
 הופק בידי:  ג'ואל כהן   איתן כהן   סקוט רודין
 תסריט:  תסריט:  ג'ואל כהן   איתן כהן   רומן:   קורמאק מקארתי
 עריכה:  האחים כהן 
 שחקנים ראשיים:  טומי לי ג'ונס   ג'וש ברולין   חאווייר ברדם
 מוזיקה:  קרטר בורוול 
 צילום:  רוג'ר דיקינס 
 מדינה:  ארצות הברית 
 חברת הפקה:  Paramount Vantage, מירמקס, Mike Zoss Productions 
 חברה מפיצה:  Miramax Films  Paramount Vantage
 שיטת הפצה:  וידאו על פי דרישה 
 הקרנת בכורה:  ארצות הברית: 9 בנובמבר 2007
 משך הקרנה:  122 דק' 
 שפת הסרט:  אנגלית 
 סוגה:  סרט דרמה, סרט מתח, סרט מבוסס יצירה ספרותית, מערבון, סרט פשע, מותחן פשע, סרט מאפיה, נאו-נואר, סרט דרמת פשע 
 מקום התרחשות:  מקסיקו, טקסס 
 תקציב:  25 מיליון דולר
 הכנסות:  171.6 מיליון דולר
 הכנסות באתר מוג'ו:   nocountryforoldmen
 פרסים:  ארבעה פרסי אוסקר   שני פרסי גלובוס הזהב
 אתר רשמי
 דף הסרט ב־IMDb
 
ארץ קשוחה (באנגלית: No Country for Old Men) הוא מותחן פשע, (המבוסס על רומן בעל אותו שם באנגלית, שנכתב על ידי הסופר האמריקאי קורמאק מקארתי שתורגם לעברית בשם "לא ארץ לזקנים") שנכתב ובוים על ידי האחים כהן, ובו מככבים טומי לי ג'ונס, ג'וש ברולין וחאווייר ברדם (שזכה בפרס אוסקר על תפקידו כשחקן המשנה הטוב ביותר).
הסרט מגולל את סיפורן של שלוש דמויות מורכבות, שכל אחת מהן מייצגת פלג אחר בחברה.
עלילת הסרט מתרחשת במערב טקסס בשנות ה-80, ועוקבת אחר עסקת סמים שהשתבשה וגוררת את מותם של עשרות אנשים בידי רוצח סדרתי פסיכופת בשם אנטון שיגור, ולמרדף מתמשך ומורט עצבים בין הדמויות.
הסרט זכה לביקורות מחמיאות מהמבקרים. רוג'ר איברט כתב במגזין שיקגו סן טיימס שהסרט הוא "הטוב ביותר שנעשה מעולם על ידי האחים כהן".
נוסף על כך זכה הסרט במספר רב של פרסים, בהם: פרס האקדמיה הבריטית, שני פרסי גלובוס הזהב, וארבעה פרסי אוסקר הכוללים את: הסרט הטוב ביותר, הבמאי הטוב ביותר, שחקן המשנה הטוב ביותר והתסריט המעובד הטוב ביותר.
הפקה

המפיק סקוט רודין, שקיבל את זכויות היוצרים לרומן המדובר מאת קורמאק מקארתי, הציע לעבדו לסרט בבימוים של האחים כהן, שבאותה עת ניסו לעבד את הרומן "לים הלבן" ("To The White Sea") מאת ג'יימס דיקי.
באוגוסט 2005 הסכימו האחים כהן לעבד לתסריט ולביים את הרומן "ארץ קשוחה", תוך כדי שימור תחושת המקום (מערב טקסס) והז'אנר (מתח) הקיימים בספר. ג'ואל כהן טען כי "העבודה הייתה מוכרת ונוחה, נקשרנו בטבעיות לז'אנר המדובר, אהבנו את העובדה שה"החבר'ה הרעים" לעולם לא פוגשים את "החבר'ה הטובים". מק'קארתי לא עקב אחר הנוסחה הטבעית של ז'אנר המתח". האחים כהן מוסיפים ואומרים שהרומן למעשה הוא בעל "איכות חסרת רחמים". איתן כהן מפרט: "זהו ספר איכותי, אשר קיימים בו ציורי נוף ודמויות מדהימים, אבל נוסף על כך, הוא על מציאת יופי – בלי להיות סנטימנטלי". זהו הרומן השני מאת קורמאק מקארתי המעובד לסרט, הראשון הוא "כל הסוסים היפים" ("All the Pretty Horses"), שיצא לאקרנים בשנת 2000.
הפקה > כתיבה

האחים כהן שימרו את התסריט נאמן לרומן, וחתכו רק קטעים הכרחיים. איתן כהן תיאר את תהליך כתיבת התסריט כפשוטה ומתוחכמת כאחד, באומרו: "אחד מאתנו הקליד למחשב בזמן שהשני החזיק את הספר פתוח לרווחה".
נערה בגיל העשרה, שסיפור בריחתה הופיע בחלק מאוחר יותר של הספר, ובנוסף רקע דמותו של השריף (אד טום בל) הוסרו שניהם. שינויים נוספים מהמקור נוגעים לקארלה ג'ין מוס, שבספר הגיבה בהרחבה למפגשה עם הרוצח אנטון שיגור. קלי מקדונלד הסבירה למגזין קנמאג: "הסוף של הספר שונה. היא מגיבה באופן נרחב יותר הזהה לאופן בו הדמות בסרט מגיבה. בשלב מאוחר יותר בשיחתם היא למעשה מתמוטטת. בשונה מן הספר, בסרט דמותה עברה כל כך הרבה, כך שכבר אין לה מה להפסיד, והיא מקבלת את סופה בהשלמה שקטה".
התסריט זכה לתשבחות רבות בעקבות תחכומו הרב, העושה שימוש פחות ומועט ביותר בדיאלוגים, בשילוב עם פסקול זעום, מגוון רחב של זוויות צילום ועריכה מתוחכמת – כל אלה יוצרים סרט בעל אספקט אותנטי ודרמטי.
הפקה > ליהוק

השחקנים טומי לי ג'ונס (השריף אד טום בל) וחאווייר ברדם (אנטון שיגור) לוהקו בפברואר 2006, והיו למעשה הראשונים שצורפו לצוות השחקנים. האחים כהן הרגישו שג'ונס מתאים לתפקיד מאחר שרצו להימנע מסנטימנטליות, ולא רצו שהצופים יבחינו בדמות רגשנית. האחים שיבחו את ג'ונס באומרם: "הוא במקור מסן סבא שבטקסס, לא רחוק מהמקום בו הסרט מתרחש. הוא 'הדבר האמיתי' בנוגע למוצאו". ג'ואל כהן הרחיב באחד הראיונות:
ג'וש ברולין הצטרף לצוות השחקנים לאחר חודש אפריל, לפני התחלת ההפקה. רוברט רודריגז וקוונטין טרנטינו צילמו את האודישן הראשון של ברולין במשך הפסקת הצהריים בזמן צילומי הסרט "חסין מוות".
במקור, ברולין נפסל לשחק את לואלן מוס. לפי דבריו של ברולין, האחים כהן הגיבו לקלטת האודישן בשלילה. ברולין אמר שרק לאחר לחצים שהופעלו מצד סוכניו הוא הוזמן למבחנים נוספים: "זאת הייתה ישיבת הליהוק האחרונה שלהם, הם (האחים כהן) התמקדו במספר שחקנים. הם קראו לי לילה לפני ואמרו - לא נזק, לא מאוס". ברולין שבר את עצם הבריח בתאונת אופנוע מספר ימים לפני שהצילומים החלו. למרות זאת הצילומים החלו ללא דחיות, זאת לאחר שברולין והרופא שלו הסתירו את היקף הפציעה שלו על מנת שהאחים כהן יתנו לו להמשיך בתפקידו כמתוכנן.
הפקה > צילומים

פרויקט הסרט היה למעשה הפקה משותפת בין חברות ההפקה מירמקס ו-Paramount's classics-based division, בשותפות בחלקים שווים. מועד תחילת הצילומים תוכנן למאי 2006 בניו מקסיקו וטקסס, בתקציב של כ-25 מיליון דולר. הצילומים תוכננו להתבצע בלאס וגאס ובסנטה פה שבניו מקסיקו, ובטקסס. חלק ניכר מהצילומים נערך בניו מקסיקו ובלאס וגאס.
ההערכות היו שבין 12$-17$ מיליון דולר הוצאו בזמן הצילומים בניו מקסיקו.
הצלם רוג'ר דיקינס, ששיתף פעולה עם האחים כהן בפעם התשיעית, דיבר על הגישה שלו בנוגע לסרט: "האתגר הגדול ב"ארץ קשוחה" היה לעשות את הסרט מאוד ריאליסטי, על מנת להתאימו לסיפור. אלה ימים מוקדמים, אבל אני מתאר שאעשה זאת מאוד מתוח, חשוך ושקט. ללא כל עיצוב חדשני".
הפקה > בימוי

אחד הדברים המשפיעים ביותר על האחים כהן היו עבודותיו של הבמאי סם פקינפה. בריאיון למגזין הגארדיאן (The Guardian) האחים כהן אמרו "איש קשוח בדרום-מערב יורה לכל עבר – זה ללא ספק עבודה של סם פקינפה. אנו מודעים היטב לאותם קווי הדמיון, בהחלט".
בריאיון לסידני מורנינג הראלד (The Sydney Morning Herald), האחים כהן דנו בכוריאוגרפיה הקולנועית ובבימוי הסצנות האלימות שבסרט:
ג'וש ברולין (לואלן מוס) דן בסגנון הבימוי של האחים כהן, ואמר: "אומרים רק את מה שבאמת צריך להגיד. הם לא יושבים שמה כמו במאים ומתמרנים אותך, עוברים עמוד אחר עמוד על מנת להביא אותך למקום מסוים. אפשרי שהם יגידו מילה אחת או שתי מילים. [...] "מה עלי לעשות עכשיו? אני פשוט אצפה באיתן מזמזם ופוסע לו, אולי זה מה שגם אני צריך לעשות".
הפקה > מוזיקה וסאונד

בניגוד למרבית סרטי המתח המסורתיים, האחים כהן צמצמו ככל האפשר את המוזיקה ואת אפקטי הקול בסרט. המוזיקה המועטה בסרט הולחנה על ידי קרטר בורוול שהלחין את מרבית הסרטים של האחים כהן.
כלי הנגינה בסרט אינם קונבנציונליים ומנפקים צלילים מעטים, כגון: כדורי מצלול ופעמונים בודהיסטים. הסרט כולל בתוכו רק 16 דקות של מוזיקה, כולל מוזיקת הכתוביות בסופו, אף על פי שבצורה חריגה מאוד – הסרט נגמר ונחתך מיידית לקרדיטים, ללא שום מוזיקה הנשמעת ברקע במשך מספר שניות.
עריכת הסאונד והאפקטים סופקו על ידי סקיפ לוונסקי, שגם הוא שיתף פעולה עם האחים כהן לא פעם. לוונסקי ערך את הסאונדים של הרובים בסרט, ורעשים נלווים נוספים (רעשי מנוע, רוח וכדומה).
הסאונד של מתקן לחץ האוויר בו משתמש שיגור במהלך הסרט, הוא למעשה סאונד של אקדח סיכות פנאומטי.
דמויות

השריף אד טום בל (טומי לי ג'ונס): שריף העיר, פילוסוף, אדם הממעיט במילים, ועומד לצאת לפנסיה.
לואלן מוס (ג'וש ברולין): רתך, יוצא צבא שנלחם במלחמת וייטנאם. מצא וברח עם 2 מיליון דולר מעסקת סמים כושלת.
אנטון שיגור (חאווייר ברדם): האנטגוניסט הראשי של הסרט. רוצח שכיר, פסיכופת אנטי חברתי, שנשכר על מנת להשיב את 2 מיליון הדולר לבעליהם. הדמות מוגדרת כ"רוע בלתי ניתן לעצירה", אבטיפוס אופייני בעבודותיהם של האחים כהן, למרות שהם רצו להימנע מדמות חד-ממדית, שתעלה קונוטציה ל"המחסל". האחים חיפשו ללהק מישהו אשר "היה יכול להגיע ממאדים", על מנת להימנע מכל סוג של הזדהות או אמפתיה.
קארלה ג'ין מוס (קלי מקדונלד): אשתו של לואלן מוס. למרות דאגותיה החמורות בנוגע לשלומו של בעלה, ותוכניותיו לשמור על הכסף, היא עדיין תומכת בו. מקדונלד אמרה שמה שמשך אותה לדמותה היה שהיא "לא הייתה ברורה. היא לא הייתה דמות אופיינית-טיפוסית. בהתחלה אתה חושב שהיא דבר אחד, ובסוף הסרט אתה מבין שהיא איננה נאיבית כפי שדמותה צוירה במהלך הסרט".
קרסון ולס (וודי הרלסון): צייד פושעים חצוף וקולונל משוחרר, נשכר על מנת לעצור את שיגור ולמצוא את כסף הסמים.
לורטה בל (טס הרפר): אשתו של השריף בל, משרה ביטחון על מצבי רוחו הקודרים של בעלה.
אליס (בארי קורבין): שריף בפרישה שנורה בעת מילוי תפקידו, וכעת מרותק לכיסא גלגלים. הוא אדם ישר המקשיב ועוזר לאחיינו, השריף בפועל, בל.
אגנס (בת' גרנת): אמה של קארלה ג'ין מוס, ומכאן – חמותו של לואלן. היא מספקת רובד קומי לסרט, למרות שהיא גוססת מסרטן.
האיש ששכר את קרסון ולס (סטיבן רות): דמות מסתורית, אשר כפי הנראה הייתה מעורבת במימון עסקת הסמים ובחיפוש אחר הכסף. הוא שוכר את ולס, את שיגור ואת המקסיקנים.
תומאס ת'ייר (ג'ין ג'ונס): תושב כפרי מבוגר העובד בתחנת דלק כפקיד, שניצל מרצח על ידי שיגור בזכות מזלו, הודות לבחירתו בנוגע לצד המטבע אותו הטיל שיגור.
ונדל (גרט דילגונט): סגנו חסר הניסיון של השריף בל, ונדל מסייע בחקירה ומספק סוג של פורקן קומי.
הפצת הסרט

הסרט הוצג לראשונה בפסטיבל הקולנוע בקאן ב-19 במאי 2007. הסרט הופץ מסחרית, חלקית בלבד, בכ-28 בתי קולנוע בארצות הברית 9 בנובמבר 2007 והכניס 1,226,333$ כבר בשבוע הראשון לפתיחה. הסרט הופץ בצורה מלאה, ל-860 בתי קולנוע בארצות הברית ב-21 בנובמבר 2007, והכניס 7,776,773$ כבר בשבוע הראשון. לאחר מכן הסרט הופץ ל-2,036 בתי קולנוע בעולם. כבר ב-9 במרץ 2008, נרשמו הכנסות של כ 72,659,000$ .
הפצת הסרט בגרסת DVD לצפייה ביתית החלה ב-11 במרץ 2008, בפורמט בלו-ריי (Blu-ray) בארצות הברית. גרסת ה-DVD הכילה כשלוש תוספות של "אחורי הקלעים".
ביקורות

ב-19 במרץ 2008, הנתונים לפי Rotten Tomatoes היו כי 94% מתוך 189 ביקורות היו חיוביות. לפי הנתונים שתפרסמו ב-Metacritic, כ-91% מתוך 37 ביקורות שנבדקו היו חיוביות.
רוג'ר איברט, מבקר נחשב בשיקגו סן טיימס וחתן פרס פוליצר, נתן לסרט ארבעה כוכבים (מתוך ארבעה) ואמר שהסרט היה: "שליט בנוגע לזמן, מקום, דמויות, מוסר, בחירות, אי-ודאות-מוסרית, טבע אנושי ואמונה".
שני קולות "מיעוט" מתנגדים היו ג'ונתן רוזנבם (Chicago Reader) וסטיבן הנטר, חתן פרס פוליצר (The Washington Post). רוזנבם, התפעם מהעיבוד האסתטי של הסרט, אך הטיל ספק בהבט המוסרי שלו. לטענתו, האחים כהן בזבזו אנרגיה רבה מדי על תיאורי הזוועה, בזמן שמנגד מעודדים אותנו "לטמון בצביעות את ידנו בעצבות של הכל". הנטר גם כן הכיר בעיבוד הנהדר של האחים, אבל אמר על הסרט - "פשוט לא כל כך", "אף אחד לא הולך לסרטים בשביל האירוניה. הם הולכים בשביל הסיפוק".
דייוויד סטרטון (David Stratton) ומרגרט פומרנץ (Margaret Pomeranz), מבקרים נחשבים, נתנו לסרט ציון מלא של חמישה כוכבים. סטרטון הדגיש: "הסרט הנהדר הזה הוא למעשה העבודה הטובה ביותר של האחים כהן מאז פארגו [...] זהו מותחן אכזרי המלווה בהומור שחור". והוסיף:" היצ'קוק לא היה מצליח לעשות זאת טוב יותר". פומרנץ אמרה: "הסרט יצר תהודה בתוכי. יש בו כל כך הרבה מחשבה בנוגע למקום ולשפה".
ריצ'רד קורליס, מבקר מטעם המגזין טיים טען שהסרט הוא אחד מעשרת הסרטים המובחרים של 2007, אשר מדורג לפי דעתו האישית במקום הראשון. קורליס שיבח את משחקו של חוויאר ברדם וטען שהיה "מהפנט" ו"מדהים". לגבי הסרט הוסיף: "יבש, מצחיק, משחק מעולה, קולנועי מצורה מושלמת". מבקר נוסף ממגזין הטיים, ריצ'רד שצ'יקיל, דירג את הסרט במקום השני, בעשרת הסרטים הגדולים של 2007, והוסיף שהסרט החזיר את האחים כהן "למקומם המכובד בתחום הרגש[...] מקום בו תמימות קומית ואלימות ברוטלית חיים יחדיו. אתה לא יודע אם לצחוק או לבכות, אבל אתה לא מסוגל להפנות את עיניך מן הכאוס הנצפה".
דמותו של אנטון דורגה במקום ה-3 מתוך 11 על ידי דאג ווקר במסגרת "11 התפקידים המפחידים ביותר".
הסרט זכה לציונים גבוהים באתרי ביקורת סרטים מוכרים:
| אתר | ציון | מתוך | קישור |
| --- | --- | --- | --- |
| All Movie Guide | 4.5 | 5 | קישור |
| Empire | 5 | 5 | קישור |
| Filmcritic.com | 4 | 5 | קישור |
| Roger Ebert | 4 | 4 | קישור |
| Rolling Stone | 4 | 4 | קישור |
| Premiere | 4 | 4 | קישור |
פרסים ומועמדויות

הסרט זכה בארבעה פרסי אוסקר: הבמאי הטוב ביותר, הסרט הטוב ביותר, התסריט המעובד הטוב ביותר ושחקן המשנה הטוב ביותר. נוסף על כך, היה הסרט מועמד למספר פרסי אוסקר כמו: העריכה הטובה ביותר, סאונד, עריכת הסאונד וצילום. הסרט היה מועמד גם כן לארבעה פרסי גלובוס הזהב וזכה בשניים. חוויאר ברדם זכה בפרס שחקן המשנה הטוב ביותר, והאחים כהן זכו בפרס התסריט הטוב ביותר.
| פרס | קטגוריה | מועמד | תוצאה |
| --- | --- | --- | --- |
| פרס אוסקר | הבמאי הטוב ביותר | איתן וג'ואל כהן | זכה |
| פרס אוסקר | הסרט הטוב ביותר | סקוט רודין, איתן וג'ואל כהן | זכה |
| פרס אוסקר | התסריט המעובד הטוב ביותר | איתן וג'ואל כהן | זכה |
| פרס אוסקר | שחקן המשנה הטוב ביותר | חאווייר ברדם | זכה |
| פרס אוסקר | הצילום הטוב ביותר | רוג'ר דיקינס | לא זכה |
| פרס אוסקר | העריכה הטובה ביותר | רודריק ג'יינס, איתן וג'ואל כהן | לא זכה |
| פרס אוסקר | עריכת הסאונד הטוב ביותר | סקיפ לוונסקי | לא זכה |
| פרס אוסקר | מיקס סאונד הטוב ביותר | סקיפ לוונסקי, קרייג ברקיי, גרג אורלוף ופיטר קרלנד | לא זכה |
נ.ב. החתול שלך מת! (סרט)

| --- | --- |

כרזת הסרט
 מבוסס על:  המחזה "נ.ב. החתול שלך מת" מאת ג'יימס קירקווד ג'וניור
 בימוי:  סטיב גוטנברג 
 הופק בידי:  סטיב גוטנברג 
 תסריט:  סטיב גוטנברג ג'ף קורן
 עריכה:  דרק ווהן
 שחקנים ראשיים:  סטיב גוטנברג סינתיה ווטרוס לומברדו בויאר
 מוזיקה:  דין גרינספלדר
 צילום:  דייוויד א. ארמסרונג
 מדינה:  ארצות הברית 
 חברת הפקה:  Mr. Kirby Productions
 חברה מפיצה:  TLA Releasing
 שיטת הפצה:  וידאו על פי דרישה 
 הקרנת בכורה:  ארצות הברית 22 בפברואר 2002
 משך הקרנה:  92 דק' 
 שפת הסרט:  אנגלית 
 סוגה:  סרט קומדיה, סרט להט"בי, סרט המבוסס על יצירה ספרותית 
 מקום התרחשות:  ניו יורק 
 דף הסרט ב־IMDb
 
נ.ב. החתול שלך מת! (באנגלית: P.S. Your Cat Is Dead) הוא סרט קומדיה משנת 2002 בבימויו ובכיכובו של סטיב גוטנברג. הסרט מבוסס על מחזה משנת 1975 מאת ג'יימס קירקווד ג'וניור, שהוא עיבוד שלו לרומן שכתב ושיצא לאור לראשונה בשנת 1972.
תקציר העלילה

הסרט מתחיל בערב השנה החדשה, כאשר לגיבור הסרט, ג'ימי זוּל (השחקן סטיב גוטנברג) יש יום רע במיוחד. הצגת היחיד שלו אינה מצליחה, הרומן הלא גמור שלו נגנב, וחתולו האהוב טנסי (הנקרא על שם המחזאי טנסי ויליאמס) נפטר במרפאה הווטרינרית. בנוסף, חברתו זרקה אותו בערב הסילבסטר.
ג'ימי נותר לבדו בביתו, שוקע ברחמים עצמיים ודיכאון, ונמצא על סף התמוטטות עצבים. כאשר בחור צעיר פורץ לביתו, ג'ימי מתנפל עליו בחמת זעם, קושר אותו, ומתחיל להוציא עליו את התסכולים.
בהמשך מסתבר שלפורץ, אדי ויטו, שיצא מהארון לאחרונה, יש כמה תסכולים משלו, כולל כעסים על אשתו לשעבר שעזבה אותו לאחר שגילה לה שהוא נמשך לגברים, ואינה מאפשרת לו לפגוש את בנו. הקשר בין שני הגברים נרקם באופן מרתק וקומי, ובהמשך הם אף מסייעים זה לזה.
צוות השחקנים

| שם השחקן/ית | שם הדמות |
| --- | --- |
סטיב גוטנברג: ג'ימי זול
סינתיה ווטרוס: קייט
לומברדו בויאר: אדי טוסורו
ביקורות ותגובות

הסרט הוקרן בפסטיבל הסרטים הבינלאומי לסרטים גאים בפילדלפיה בשנת 2002.
הוא קיבל ביקורות שליליות באופן כללי ולציון 24% באתר ריכוז הביקורות Rotten Tomatoes, מתוך 17 ביקורות.
הערות שוליים

↑  "P.S. Your Cat Is Dead!‎", באתר ביקורות הסרטים Rotten Tomatoes (באנגלית)
שודדי הקאריביים: זרמים זרים

| --- | --- |

כרזת הסרט בישראל
 מבוסס על:  שודדי הקאריביים 
 בימוי:  רוב מרשל 
 הופק בידי:  ג'רי ברוקהיימר
 תסריט:  טד אליוט, טרי רוסיו 
 עריכה:  דייוויד ברנר וייאט סמית' מייקל חאן
 שחקנים ראשיים:  ג'וני דפ   פנלופה קרוז   איאן מקשיין   ג'פרי ראש
 מוזיקה:  הנס צימר
 צילום:  דריוס וולסקי
 מדינה:  ארצות הברית ארצות הברית
 חברת הפקה:  סרטי וולט דיסני, סרטי ג'רי ברוקהיימר 
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ישראל 19 במאי 2011 ארצות הברית 20 במאי 2011
 משך הקרנה:  137 דקות
 שפת הסרט:  אנגלית
 סוגה:  סרט פנטזיה, סרט קומדיה, סרט פעולה, סרט הרפתקאות, סרט חיפוש מטמון, סרט סייפים נועזים, סרט זומבים, סרט שודדי ים 
 מקום התרחשות:  לונדון, ספרד 
 תקציב:  378.5 מיליון דולר
 הכנסות:  1.046 מיליארד דולר
 הכנסות באתר מוג'ו:   piratesofthecaribbean4
 סרט קודם:  שודדי הקאריביים: סוף העולם
 סרט הבא:  שודדי הקאריביים: נקמתו של סלזאר
 אתר רשמי
 דף הסרט ב־IMDb
 
שודדי הקאריביים: זרמים זרים (באנגלית: Pirates of the Caribbean: On Stranger Tides) הוא סרט קולנוע אמריקאי שובר קופות מסוגת ההרפתקאות והפעולה שיצא לאקרנים בישראל ב-18 במאי 2011. הסרט מהווה חלק רביעי בסדרת סרטי שודדי הקאריביים. הוא מבוסס על הספר זרמים זרים של טים פאוורס (תורגם לעברית ב-2011 בהוצאת אופוס).
בדומה לסרטים הקודמים בסדרה, הסרט עוקב אחר עלילותיו של קפטן ג'ק ספארו, שודד ים הרפתקן בגילומו של ג'וני דפ. סרט זה מתמקד בחיפושו של ספארו אחר מעיין הנעורים בתקווה לזכות בחיי נצח.
את הסרט ביים רוב מארשל, שהחליף את מקומו של במאי שלושת הסרטים הקודמים גור ורבינסקי.
בסרט זה לא מופיעים השחקנים אורלנדו בלום וקירה נייטלי ודמויותיהם - ויל טרנר ואליזבת' סוואן, שהיו דמויות מרכזיות בסרטים הקודמים בסדרה. לעומת זאת, משחקים בסרט פנלופה קרוז ואיאן מקשיין, בתפקיד אנג'ליקה ושחור הזקן בהתאמה, בסרטם הראשון בסדרה.
זהו הסרט הראשון בסדרה שמשלב תיאורים בדיוניים של דמויות היסטוריות, כמו שחור הזקן, ג'ורג' השני, מלך בריטניה, ראש ממשלת בריטניה הנרי פלהם, ג'ון קרטרט ששימש הלורד נשיא המועצה, ופרדיננד השישי, מלך ספרד.
זהו גם הסרט הראשון בסדרה שיצא לאקרנים ב-3D (תלת-ממד) ודיסני דיגיטל 3D וגם ב-IMAX 3D בישראל וברחבי העולם כולו.
נכון לינואר 2024, זהו הסרט החמישי ברשימת הסרטים היקרים ביותר בהיסטוריה, עם תקציב הפקה של 379 מיליון דולר.
נכון לספטמבר 2011, הסרט הפך לשובר קופות וניצב במקום השלישי במצעד שוברי הקופות ברחבי העולם, אחרי "רובוטריקים 3" ו"הארי פוטר ואוצרות המוות". הסרט גם הפך לסרט השמיני בהיסטוריה שפרץ את רף המיליארד וכיום ניצב במקום ה-31 בטבלת שוברי הקופות של כל הזמנים.
צוות השחקנים

ג'וני דפ - קפטן ג'ק ספארו, פיראט הרפתקן, מנסה למצוא את המעיין.
ג'פרי ראש - קפטן הקטור ברבוסה, יריבו של ג'ק, הוא נמצא תחת פקודתו של שליט האימפריה הבריטית והוא מוביל את הצי האנגלי, ברבוסה אינו רוצה למצוא את המעיין אלא את שחור הזקן ולהרגו על כך שהטביע את "הפנינה השחורה" וגרם לו לאבד את רגלו.
פנלופה קרוז - אנג'ליקה טיץ', בתו של שחור הזקן ואישה מעברו של ג'ק.
איאן מקשיין - שחור הזקן / אדוארד טיץ', פיראט ידוע לשמצה. מחזיק בחרב בעלת כוחות מיוחדים. שחור הזקן הוא הקפטן של "נקמתה של המלכה אן" והוא נחוש בדעתו למצוא את המעיין. שחור הזקן הוא הנבל הראשי של הסרט.
קווין מקנלי - ג'ושאמי גיבס, החובל הראשון וידידו הטוב של ספארו.
סם קלאפלין - פיליפ סוויפט, מיסיונר אשר הובא על ידי אנג'ליקה לאביה כדי לטהר את נשמתו.
סטיבן גראהם - סקראם.
אסטריד ברג'ס פריסבי - בתולת ים שנלכדה בידי הצוות. במהלך המסע מוענק לה השם ״סרינה״ על ידי פיליפ בכדי להאניש אותה.
ריצ'רד גריפית'ס - ג'ורג' השני, שליט האימפריה הבריטית.
קית' ריצ'רדס - קפטן טיג, אביו של ג'ק ספארו.
פסקול

| --- | --- |
 אלבום אולפן מאת הנס צימר, רודריגו וגבריאלה
 יצא לאור:  17 במאי 2011
 סוגה:  פסקול, אינסטרומנטלי
 אורך:  73:76 דקות
 חברת תקליטים:  Walt Disney Records
 הפקה:  ג'רי ברוקהיימר 
 
שודדי הקאריביים: זרמים זרים (באנגלית: Pirates of the Caribbean: On Stranger Tides) הוא הפסקול לסרט הרביעי בסדרת הסרטים המצליחה "שודדי הקאריביים", שהלחין המלחין הידוע  בשיתוף הצמד המוזיקלי המקסיקני רודריגו וגבריאלה ויצא לחנויות ולהורדה דיגיטלית ב-17 במאי 2011. האלבום יצא למכירה מוקדמת באמצע אפריל, ולשווקים יצא ב-17 באפריל 2011. הפסקול נמכר היטב וזכה לאהדה אצל מבקרי המוזיקה.
הפסקול יצא בשתי גרסאות שונות - בריטית ואמריקאית, שהשוני ביניהן הוא בעטיפת הדיסק בלבד.
פסקול > רשימת שירים

|  | שם השיר | אורך |
| --- | --- | --- |
| 1. | Guilty of Being Innocent of Being Jack Sparrow | 1:42 |
| 2. | Angelica - Feat. Rodrigo y Gabriela | 4.17 |
| 3. | Mutiny | 2.48 |
| 4. | The Pirate That Should Not Be | 3.55 |
| 5. | Mermaids | 8.05 |
| 6. | South of Heaven's Chanting Mermaids | 5.48 |
| 7. | Palm Tree Escape - Feat. Rodrigo y Gabriela | 3.06 |
| 8. | Blackbeard | 5.05 |
| 9. | Angry and Dead Again | 5.33 |
| 10. | On Stranger Tides | 2.44 |
| 11. | End Credits | 1.59 |
| 12. | Guilty of Being Innocent of Being Jack Sparrow - Remix | 2.45 |
| 13. | Angelica - Remix | 3.08 |
| 14. | The Pirate That Should Not Be - Remix | 6.26 |
| 15. | Blackbeard - Remix | 5.26 |
| 16. | South of Heaven's Chanting Mermaids - Remix | 3.32 |
| 17. | Palm Tree Escape - Remix | 5.28 |
| 18. | Angry and Dead Again - Remix | 5.49 |
הערות שוליים

↑  Exclusive Tim Powers Interview - Author of On Stranger Tides, באתר about.com
↑  Pirates Of The Carribean: On Stranger Tides, באתר Movie in 3D
↑  כתבה אודות הסרט באתר דיילי מייל
| שודדי הקאריביים |
| --- | --- | --- |
| סרטים | קללת הפנינה השחורה (2003) • תיבה של איש מת (2006) • סוף העולם (2007) • זרמים זרים (2011) • נקמתו של סלזאר (2017) • Tales of the Code: Wedlocked ‏(2011) |  |
| דמויות ושחקנים | ג'ק ספארו • הקטור ברבוסה • וויליאם טרנר • אליזבת' סוואן • ג'ושאמי גיבס • דיווי ג'ונס • שחור הזקן • טיה דאלמה |  |
| שונות | מתקן שעשועים • ג'רי ברוקהיימר • גור ורבינסקי • רוב מרשל |  |
| --- | --- |
בקרת זהויות :  NKC: unn2011651872
אנשים פשוטים

| --- | --- |

כרזת הסרט
 מבוסס על:  אנשים פשוטים 
 בימוי:  רוברט רדפורד 
 הופק בידי:  רונלד ל. שווארי 
 תסריט:  ג'ודית גסט (רומן) אלווין סרג'נט (תסריט)
 עריכה:  ג'ף קאנו 
 שחקנים ראשיים:  דונלד סאת'רלנד פרדריק לין דינה מנוף אדם בולדווין ג'יימס סיקינג בסיל הופמן מ. אמט וולש ג'אד הירש אליזבת' מק'גוברן מרי טיילר מור טימותי האטון קווין רדקר 
 מוזיקה:  מרווין האמליש 
 צילום:  ג'ון בילי 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית19 בספטמבר 1980
 משך הקרנה:  124 דקות
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 מקום התרחשות:  אילינוי 
 תקציב:  6 מיליון דולר
 הכנסות:  $54,766,923
 הכנסות באתר מוג'ו:   ordinarypeople
 פרסים:  פרס אוסקר פרס גלובוס הזהב
 דף הסרט ב־IMDb
 
אנשים פשוטים (באנגלית: Ordinary People) הוא סרט דרמה אמריקאי משנת 1980 אשר עלילתו עוסקת בהתפרקותה של משפחה מהמעמד הבינוני-גבוה בלייק פורסט, אילינוי, בעקבות מותו של בנם הבכור בתאונת שיט. אנשים פשוטים היה סרט הבכורה של רוברט רדפורד כבמאי, כשאת התסריט כתב אלווין סרג'נט בהתבסס על רומן בעל אותו שם מ-1976 אותו כתבה ג'ודית' גסט.
הסרט זכה לשבחים מהמבקרים וקצר הצלחה בקופות. כמו כן זכה אותה שנה בפרס אוסקר לסרט הטוב ביותר ובשלושה פרסי אוסקר נוספים.
עלילה

הג'ארטים, משפחה אמידה, מנסים לשוב לחיים נורמליים אחרי ניסיון ההתאבדות של בנם בן העשרה, קונראד (טימותי האטון), שחזר לאחרונה הביתה אחרי שהות בת ארבעה חודשים בבית חולים פסיכיאטרי. מנוכר מחבריו ומשפחתו, קונראד עוזב את בית החולים, ובוחר לראות פסיכיאטר, ד"ר ברגר (ג'אד הירש) שמגלה שהילד היה מעורב בתאונת שיט שבה אחיו הבכור, באק, נהרג. באק היה טיפוס חברותי וספורטיבי יותר מקונראד, ועמד במרכז תשומת הלב של כולם. אביו של קונראד, קלווין, (דונלד סאת'רלנד), מנסה בלא הצלחה להתחבר עם בנו ששרד, וסובל מרגשות דיכאון, אשמה, וטראומה מתמשכת מהתאונה. אמו של קונראד, בת' (מרי טיילר מור) שנראה שאהבה את בנה הבכור, הולכת ומתרחקת מקונראד, מקובעת על הפגנת החזות המושלמת והנורמלית. דוגמה לכך ניתן לראות בסצנה בה היא שומעת במקרה שבעלה מספר לחברה במסיבה שבנם נפגש עם פסיכיאטר. אז, בדרכם הביתה במכוניתם, היא גוערת בו מכיוון שלדעה חשף משהו שצריך להיות פרטי.
כשקונראד עובר בשדה המוקשים של רגשותיו עם ד"ר ברגר ולומד כיצד לנסות להתמודד עם רגשותיו, מאשר לשלוט עליהם, הוא מתחיל לצאת עם ג'נין (אליזבת' מק'גוברן) נערה נחמדה ממקהלת בית הספר. קונראד מתחיל להשיב לעצמו תחושת אופטימיות. אולם, התאבדותה של קארן (דינה מנוף), חברה מבית החולים, מאיימת להוריד אותו בחזרה לתהומות הדיכאון.
בינתיים, קונראד נאבק לתקשר ולבסס מחדש מערכת יחסים נורמלית עם הוריו וחבריו לבית הספר. הוא נקלע לריב אגרופים עם חבר שוטה מבית הספר בשל התגרות על עניין פעוט, ודוחה גישושים מחבר לשעבר שלו ושל אחיו מכיוון שהוא פותח את הפצעים של מותו של באק.
בסצנה אחת טעונה רגשית, קונראד מתווכח עם אמו בעוד אביו מנסה לפשר ביניהם. ברגע שהוא אולי החושפני ביותר בסרט, קונראד מתעמת עם אמו על שמעולם לא באה לבית החולים הפסיכיאטרי לראות אותו. קונראד אמר לאימו: "את היית באה אם באק היה בבית החולים" ואילו אימו השיבה: "באק לעולם לא היה נכנס לבית החולים."
בנקודה זו קלווין מבין לעומקו את המצב שאליו המשפחה הגיעה: פחדיו של קונראד שאימו אינה אוהבת אותו מספיק מבוססים היטב.
בסופו של דבר, קונראד מצליח להפסיק להאשים את עצמו על מותו של באק, ונוכח לדעת בשבריריותה של אמו כשד"ר ברגר מייעץ לו לקבל אותה כפי שהיא. קלווין, בסיוע העצה שקיבל במפגש הטיפולי עם ד"ר ברגר, ובעזרת אבחנותיו שלו עצמו (המגיעים לשיא כשקונראד מנסה בכנות להתנצל על התנהגותו, מחבק באהבה את אמו ואומר לה שהוא אוהב אותה, היא קופאת ואינה משיבה לו חיבוק או רגש כלשהו), לבסוף הוא מתחיל להבין עד כמה בת' מבודדת את עצמה, לא רק מקונראד, אלא גם מקלווין עצמו. קלווין מתעמת עם בת' לגבי רגשותיו החדשים, באומרו לה שהוא מטיל ספק באהבתה אליו, ותוהה אם היא מסוגלת בכלל לאהוב מישהו. כשבת' אורזת את מטלטליה על מנת לעזוב את הבית, העמדת הפנים שהיא מציגה כלפי העולם מתנפצת לרגע קט כשהיא פתאום מתייפחת, אבל היא נאבקת ומצליחה להשיב לעצמה את המסכה, ומוכיחה בלי להתכוון שקלווין צדק.
כשקונראד מתעורר לשמע מונית חולפת, הוא יורד במורד המדרגות ואביו מספר לו שאמו עזבה. תגובתו הראשונה של קונראד היא להאשים את עצמו. בתחילה קלווין נוזף בכעס בקונראד בגלל שהגיב כך, אולם אחר כך הוא מצטער שאיבד את עשתונותיו. קונראד אומר לו לא להתנצל, שאולי הוא זקוק לכך שאביו יוכיח אותו לעיתים קרובות יותר, כפי שהוא נהג עם באק. הם משוחחים וממשיכים לנסות ולהתגבר על החששות העומדים לרועץ במערכת היחסים ביניהם. אולם עכשיו, שניהם מגיעים לדרגה כלשהי של הבנה בקשר לרגשותיה של בת' כלפיהם, האב ובנו מצליחים לבסוף באמת להתחבר זה עם זה, והם מתחבקים.